recursal/SuperWikiNEXT-32B huggingface dataset:
**Monolitický integrovaný obvod** je integrovaný obvod, ktorý je celý skonštruovaný z jedného kusa plátku kremíka. (Na rozdiel od hybridného integrovaného obvodu (HIO), ktorý obsahuje viac plátkov alebo všeobecne viac súčiastok.)

Spôsoby výroby
--------------

Keď sa hovorí o integrovaných obvodoch, zvyčajne ide o monolitické integrované obvody. Výrobný proces môže byť extrémne komplexný, zahrňujúci mnoho rôznych technológií ako napríklad leptanie, iónová implantácia, oxidácia, pasivácia, dotácia a podobne. Konečný výsledok môže byť čip obsahujúci desiatky miliónov navzájom prepojených tranzistorov.

Dejiny vzniku
-------------

V súčasnosti sa za tvorcov monolitických integrovaných obvodov považujú Jack Kilby z Texas Instruments a Robert Noyce z Fairchild Semiconductor. Robert Noyce so 16-timi patentami vytvoril Intel, spoločnosť zodpovednú za vývoj mikroprocesorov v roku 1968. Obaja nezávisle od seba koncipovali teóriu v takmer tom istom čase (na prelome rokov 1958/1959) a obaja demonštrovali funkčné zariadenia, aj keď s použitím rôznych materiálov a technológií. Dve spoločnosti tak registrovali patenty a viedli dlhý súdny spor o práva. Napokon sa dohodli na vzájomnom licencovaní svojich technológií.

Vývoj
-----

Komerčný vývoj integrovaných obvodov nebol jednoduchý. Prvé zariadenia boli nesmierne drahé a iba armáde a NASA stál prínos miniaturizácie za to, aby zaplatili vysokú cenu. V priebehu 60-tych rokov vstúpili do výroby nové spoločnosti, boli vyvinuté nové technológie a pomaly sa stupňovala zložitosť. 

Prvé dostupné integrované obvody vznikli v roku 1961 vo Fairchild Semiconductors. Všetky počítače potom začali byť vyrábané s použitím čipov namiesto tranzistorov a ich sprievodných súčastí. Texas Instruments po prvýkrát použili čip v počítačoch vzdušných síl a v riadenej strele v roku 1962. Neskôr použili čip na prvé prenosné elektronické kalkulačky. Originálne integrované obvody mali iba jeden tranzistor, tri odpory a jeden kondenzátor a mali veľkosť malíčka dospelého človeka. Dnes integrované obvody menšie ako cent môže obsahovať až 125 miliónov tranzistorov.

Zdroje
------

* WYLIE, Andrew. *The first monolithic integrated circuits* [online]. 2009, [cit. 2011-05-11]. Dostupné online. (anglicky)
* BELLIS, Mary. *The History of the Integrated Circuit aka Microchip* [online]. [Cit. 2011-05-11]. Dostupné online. (anglicky)
**Murray** je najdlhšia rieka v Austrálii. Jej dĺžka je 2 375 km (iný zdroj 2 530 km). Rieka je pomenovaná podľa ministra pre kolónie Sira Georgea Murraya.

Rieka pramení na západnom svahu Austrálskych Álp v časti Snežné hory a tečie smerom na západ a vytvára meandre vo vnútrozemskej planine, ktorá je veľkou poľnohospodárskou oblasťou. Jej tok tak tvorí hranicu austrálskych štátov Nový Južný Wales a Viktória. Ústi v štáte Južná Austrália do jazera Alexandrina, ktoré je sa ďalej vlieva do Indického oceánu. Od oceánu je jazero chránené umelým valom, ktorý zabraňuje vysokej koncentrácií slanej vody. Napriek občasnému značnému objemu vody, najmä pred reguláciou rieky, bolo ústie rieky vždy malé a plytké.

Rieka je súčasťou veľkého riečneho systému Murray-Darling s dĺžkou 3 672 km, ktorý je 18. najdlhší na svete. Celé povodie má rozlohu 1 050 111 km², čo je približne jedna sedmina rozlohy Austrálie. Napriek svojej veľkosti je rieka Murray pomaly tečúca s priemerným prietokom 450 m³/s, v najsuchšom období však iba 0,89 m³/s, pričom na niektorých miestach aj vysychá. Problémom toku je aj zvyšovanie zasolenia.

Medzi najväčšie mestá na toku rieky patrí Albury, Wodonga a Echuca.

Referencie
----------

1. 1 2   *Longest Rivers* [online]. Geoscience Australia, 2008, [cit. 2011-04-06]. Dostupné online. (po anglicky)
2. ↑   *Watersheds of the World: Asia and Oceania - Murray-Darling Watershed* [online]. [Cit. 2010-03-10]. Dostupné online. (po anglicky)
3. 1 2  "*Murray River*." Encyclopædia Britannica 2009
4. ↑  Richard Kingsford: *Ecology of desert rivers*, Cambridge University Press, 2006, ISBN 978-0-521-81825-4

Iné projekty
------------

Commons
* Spolupracuj na Commons Commons ponúka multimediálne súbory na tému **Murray (rieka)**.
|  |  |  |  |  |
| --- | --- | --- | --- | --- |
| **Murská republika*Murska republikaVendvidéki Köztársaság***

|  |  |  |
| --- | --- | --- |
| ← Rakúsko-Uhorsko | **1919 – 1919** | Kráľovstvo Srbov, Chorvátov a Slovincov → Maďarské kráľovstvo → |

|  |
| --- |
| Vlajka štátuvlajka |

 |
| **Geografia**

|  |
| --- |
| Mapa štátu |

 |
| Hlavné mesto | Murská Sobota |
| **Obyvateľstvo** |
| **Štátny útvar** |
| Štátne zriadenie | Republika |
| Vznik | 29. máj 1919 |
| Zánik | 6. jún 1919 |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Rakúsko-Uhorsko | Rakúsko-Uhorsko |

 | **Nástupnícke štáty:**

|  |  |
| --- | --- |
| Kráľovstvo Srbov, Chorvátov a Slovincov | Kráľovstvo Srbov, Chorvátov a Slovincov |
| Maďarské kráľovstvo | Maďarské kráľovstvo |

 |

 |

**Murská republika** alebo **Republika Prekmurje** (maď.  *Vendvidéki Köztársaság*, slovin.  *Murska republika*) bol separatistický štátny útvar, existujúci deväť dní v roku 1919 v okolí mesta Murska Sobota na území dnešného Slovinska. Mal rozlohu asi 940 km² a žilo v ňom okolo 100 000 obyvateľov.

Do roku 1918 oddeľovala Predlitavsko a Zalitavsko rieka Mura, takže najvýchodnejšia časť dnešného Slovinska, tzv. Prekmurie, bola súčasťou uhorského štátu, aj keď v nej Slovinci tvorili zhruba dve tretiny obyvateľov (*Vendvidék* = Slovanské pohraničie). Po rozpade Rakúsko-Uhorska vzniesli miestni obyvatelia požiadavku na pripojenie ku Kráľovstvu Srbov, Chorvátov a Slovincov. 29. mája 1919 využil učiteľ Vilmoš Tkalec vnútornej nestability Maďarska a vyhlásil v Murskej Sobote nezávislú Murskú republiku, ktorá však kontrolovala len strednú časť historického Zámuria. Jej existenciu ukončila 6. júna Maďarská červená armáda. Po porážke Maďarskej republiky rád obsadili oblasť juhoslovanská vojská. 17. august sa od tej doby oslavuje ako Spojenie Slovincov zo Zámuria s matičným národom. Oblasť mala strategický význam, mal tadiaľ viesť Český koridor spájajúci dve bratské slovanské krajiny. Spor ukončila Trianonská mierová zmluva, ktorá prisúdila väčšinu územia Kráľovstvu SHS. Maďarom zostala len jeho najsevernejšia časť okolo mesta Szentgotthárd.

Externé odkazy
--------------

*

Zdroj
-----

* *Tento článok je čiastočný alebo úplný preklad článku Murská republika na českej Wikipédii.*
**Mayo** (ír. (Contae) Mhaigh Eo, angl. (County) Mayo) je grófstvo na západe Írska v provincii Connacht. Podľa sčítania uskutočneného v roku 2011 má grófstvo 130 638 obyvateľov. Počet obyvateľov dosiahol svoj vrchol v roku 1841, keď v grófstve Mayo žilo 388 887 obyvateľov, približne trojnásobok dnešného počtu. Sídlom grófstva je mesto Castlebar.

Geografia
---------

Grófstvo Mayo leží na západnom pobreží Írska, obmývané Atlantickým oceánom zo severu a západu. Podnebie grófstva je vďaka Atlantiku a Golfskému prúdu extrémne oceánske, s malými teplotnými rozdielmi medzi zimou a letom. Na západ od pobrežia grófstva leží ostrov Acaill (*Achill Island*), administratívne patrí do grófstva Mayo.

Mayo susedí s tromi grófstvami: s grófstvom Galway na juhu, s grófstvom Roscommon na východe a s grófstvom Sligo na severovýchode.

Írčina
------

Mapa rozšírenia írčiny v roku 1871. Odľahlosť Mayo sa odrazila v zachovaní írčiny aj po hladomore a dodnes sa ňou hovorí na severozápade grófstva.
Podľa sčítania 2011 z populácie staršej ako 3 roky (125 129 ľudí) ovládalo írčinu 45,5 % (56 935 obyvateľov). Niečo vyše štvrtina z nich (27,8 % – 15 837) írčinu používa iba v školstve, kde je vyučovanie írčiny povinné.

V grófstve Mayo sa nachádza rozlohou tretí najväčší írsky gaeltacht (905 km²), žije v ňom 10 886 (8,5%) obyvateľov grófstva. Írčina sa tu zachovala vo väčšej miere ako v ostatných grófstvach vďaka geografickej odľahlosti Maya.

Referencie
----------

1. 1 2 3 4   *County Mayo* [online]. Central Statistics Office, 2011. Dostupné online.
2. ↑   *Gaeltacht County Mayo* [online]. Central Statistics Office, 2011. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Mayo (grófstvo)**

Externé odkazy
--------------

* Štatistiky o počte obyvateľov grófstva a jeho sídel (po anglicky)

Zdroj
-----

*Tento článok je čiastočný alebo úplný preklad článku County Mayo na anglickej Wikipédii.*

| * z
* d
* u
Administratívne členenie Írska Vlajka Írska |
| --- |
| Provincie | 
* Connacht
* Leinster
* Munster
* Ulster

 | Mapa írskych grófstiev |
| Tradičné grófstva | 
* Antrim¹
* Armagh¹
* Carlow
* Cavan
* Clare
* Cork
* Down¹
* Donegal
* Dublin
* Fermanagh¹
* Galway
* Kerry
* Kildare
* Kilkenny
* Laois
* Leitrim
* Limerick
* Londonderry¹
* Longford
* Louth
* Mayo
* Meath
* Monaghan
* Offally
* Roscommon
* Sligo
* Tipperary
* Tyrone¹
* Waterford
* Westmeath
* Wexford
* Wicklow

 |
| Súčasné grófstva | 
* Carlow
* Cavan
* Clare
* Cork
* Cork City
* Donegal
* Dublin (Dublin City; Dún Laoghaire-Rathdown; Fingal; South Dublin)
* Galway
* Galway City
* Kerry
* Kildare
* Kilkenny
* Laois
* Leitrim
* Limerick
* Longford
* Louth
* Mayo
* Meath
* Monaghan
* Offaly
* Roscommon
* Sligo
* Tipperary
* Waterford
* Westmeath
* Wexford
* Wicklow

 |
| *¹ V dnešnom Severnom Írsku už grófstva neslúžia ako administratívne jednotky, nahradili ich okresy (districts).* |
**Musix GNU+Linux** je Live CD operačný systém pre procesory typu x86 založený na Knoppixe, Kanotixe a Debiane. Obsahuje zbierku softvéru na audio produkciu, grafický design, editáciu videa a základný balík všeobecných aplikácii. Zakladateľ projektu je Marcos Guglielmetti.

Musix GNU+Linux je jedna z mála distribúcii uznávaných Free Software Foundation za dôsledné dodržovanie zásad slobodného softvéru. 

Je vyvíjaný tímom ľudí z Argentíny, Španielska a Brazílie. Hlavným jazykom použitým v diskusii o vývoji a dokumentácii je španielčina; Musix má však užívateľskú komunitu v španielčine, portugalčine a angličtine.

Softvér
-------

Live CD systém má viac než 1359 softvérových balíčkov a beží priamo z CD/DVD bez nutnosti inštalácie na PC; je však možné ho inštalovať relatívne jednoducho, podobne ako Knoppix alebo Kanotix. Live DVD má 2279 softvérových balíčkov a podporuje 65 jazykov.

K programom patria: Rosegarden a Ardour pre hudobníkov; Inkscape pre vektorový dizajn a GIMP pre úpravu obrázkov; Cinelerra na editáciu videa a Blender na 3D animáciu.
Na Live CD je nainštalovaná aj menšia verzia KDE; Live DVD má jeho plnú verziu, podporujúcu viaceré jazyky.

Pozri aj
--------

* AGNULA
* dyne:bolic

Externé odkazy
--------------

* Domovská stránka projektu
* Musix-Br brazílsky Musix tím
* Musix 1.0 R3 - stabilná verzia na Distrowatch
* Článok na Der Spiegel
* Príklady použitia
* Recenzia na Linux Journal
**Nuda** bola slovenská hudobná skupina pôvodom z Prešova, pôsobiaca v rokoch 1997 až 2005.

Biografia
---------

Skupina vznikla koncom roka 1997, kedy ju založil Kamil Filka spoločne s Stanislavom Kociovom. Začiatkom roka 1998 skupinu doplnili gitaristi Viktor Špak, Stanislav Čorej a basgitarista Branislav Goga a o rok neskôr zároveň vydali svoju prvú debutovú skladbu, spolu s videoklipom „Tráva" ktorý sa ihneď po nasadení uchytil v rozhlasových i televíznych hitparádach. Úspechom skladby „Tráva" vydavateľstvo ponúklo kapele nahranie prvého debutového albumu *Nuda!* ktorý vyšiel v roku 1999. Zároveň práve tento album bol najväčším úspechom kapely, kedy sa považovala skupina za tretiu najúspešnejšiu po skupinách IMT Smile a Peha. 

V lete roku 2001 sa kapela pre názorové nezhody dočasne rozpadla a zároveň kapelu opustil zakladateľ Kamil Filka ktorý sa vydal na sólovú dráhu. Avšak situácia sa po čase obrátila, Kamil Filka obnovil Nudu a Viktor Špak odišiel do skupiny Ivana Táslera. Koncom roka 2001 skupina vydala skladbu „Neviem, čo mám povedať" ktorej nechýbala hitovosť a uchytila sa aj v rádiách, avšak neobjavila ani na jednom z vydaných albumov. Zároveň to bola posledná skladba od skupiny v pôvodnej zostave.

Po štvoročnej prestávke v roku 2005 skupina vydala ďalší album *Ty si svetlom v tme* na ktorom pracovala už nová zostava, na klávesoch hral Martin Husovský, na bicie Vilo Stanek, na basovú gitaru Igor Vladyka, na gitaru Stanislav Čorej, spolu s Kamilom Filkom. Album obsahoval obsahoval najhranejšie skladby ako „Ako diabol", „Milión krát", či „Strašne voniaš láskou". Ku skladbe „Ako Diabol" v lete 2005 vyšiel aj videoklip, ktorý režiroval Martin Migaš a kameramanom bol Jaroslav Vaľko. Videoklip bol natočený na prešovskom sídlisku Sekčov.

Po nezhodách sa skupina nakoniec v roku 2005 rozpadla. Niektorí členovia sa spojili a založili spoločne skupinu Komajota.

Diskografia
-----------

### Štúdiové albumy

* *Nuda!* - Polygram/Universal Music, CD (1999)
* *Ty si svetlom v tme* - Hope Records/Forza Music, CD (2005)

Referencie
----------

1. ↑  FHE: Nuda
2. ↑  Kapela Nuda prežíva ďalšiu krízu
3. ↑
4. ↑  Kamil Filka a nová Nuda
5. ↑  Kapela Nuda sa vracia na scénu
6. ↑  Spomienky členov prešovskej kapely Nuda. Basgitarista: Mali sme nezhody!
7. ↑  Nuda - rozpadnutá kapela v zabudnutí?
**Mystique** je fiktívna postava z komiksovej série X-Men. Mutácia jej umožňuje transformovať štruktúru svojich buniek. Vďaka tejto schopnosti sa dokáže zmeniť, nezávisle od pohlavia, na ľubovoľnú ľudskú bytosť. Takisto dokáže meniť výšku svojho hlasu. Jej vlastná podoba má modrú pleť a žlté oči. Podobne ako Wolverine má zvýšené regeneračné schopnosti, čo spôsobuje nielen odolnosť voči jedom, vysokú ohybnosť a obratnosť, ale aj spomalenie procesu starnutia. Keďže sa Mystique už v ranom veku naučila využívať svoje neobyčajné vlastnosti, tak sa nedá určiť jej vek, ani presná identita. V jednotlivých častiach sa uvádzajú iba jej krycie mená Raven Darkholme, Mallory Brickman, Raven Wagner a ďalšie. Prevažnú časť svojho života pracovala ako súkromná detektívka a tajná agentka. Pri týchto činnostiach si osvojila radu bojových zručností a techník. 

Krátky čas pracovala pre profesora Charlesa Xaviera, neskor sa ich cesty, motivy, a názory trochu rozišli... Je matkou prezidentského kandidáta Graydona Creeda a Nightcrawlera. Neskôr vychovávala mladú mutantku Rogue. Je zakladateľkou druhého bratstva mutantov.

Prvýkrát sa táto postava zjavila v komiksoch Ms.Marvel v roku 1978. V čísle 16 ako Raven a v čísle 18 ako Mystique. Autormi tejto postavy sú grafik David Cockrum a spisovateľ Chris Claremont.

Externé odkazy
--------------

* cassiuscomics
* uncannyxmen.net
* Marvel Universe
* rozličné podoby Mistique a ďalšie obrázky
Model nádorového supresorového génu
**Nádorový supresorový gén** (iné názvy **tumor-supresorový gén, tumorový supresorový gén**; starší názov *antionkogén*) je gén, ktorý svojou činnosťou bráni vzniku nádorového ochorenia.

Na existenciu týchto génov sa prišlo v podstate náhodou pri experimentoch s hybridizáciou buniek. Pri spojení normálnej a nádorovej bunky došlo prekvapivo k potlačeniu aktivity tohto hybridu. Ak bol hybrid nekompletný (bola mu dodaná len časť chromozómov zdravej bunky, prípadne o ňu hybrid prišiel pri delení), znovu prevládlo nádorové správanie sa bunky. Presný mechanizmus pôsobenia týchto génov bol odhalený až pri skúmaní rodín s rakovinou dedičného typu.

Model (platný dodnes) vytvoril v roku 1971 Alfred Knudson na príklade vzniku retinoblastómu. Tento nádor sa vyskytuje i v dedičnej forme a dedí sa autozomálne dominantne (AD). Postihnutie sa u tohto typu objaví často v detskom veku, a často obojstranne. U sporadickej formy sa objavuje neskôr a takmer výhradne postihuje len jedno oko. Mechanizmus spočíva v inaktivácií oboch alel tumor-supresorového génu RB1. Pri získanej forme sú nutné dve nezávislé mutácie, pri vrodenej stačí jedna, pretože druhá je zdedená. Takže v podstate na bunkovej úrovni dominantne recesívna mutácia sa „vďaka" dedeniu už mutovanej jednej alely mení na ochorenie, ktoré sa správa ako autozomálne dominantné.

Veľmi podobná situácia je s tumor-supresorovým génom u tzv. rodinnej adenomatóznej polypózy hrubého čreva (familiárna adenomatózna polypóza).

Hoci Knudsonova teória dvojitého zásahu bola všeobecne prijatá ako mechanizmus pôsobenia pre všetky tumor-supresorové gény, úplne na všetky dedičné formy rakoviny nesedí. Preto sa v roku 1997 pristúpilo k ďalšiemu rozdeleniu týchto génov na 2 skupiny: „*gatekeeper*" a „*caretaker*". Autormi tohto rozdelenia sú Kenneth W. Kinzler a Bert Vogelstein.

* "Gatekeeper" – vrátnik – je označenie tradičného tumor-supresorového génu, ktorý priamo reguluje rast nádoru. Keď sú obe alely tohto génu inaktívne, dôjde k nekontrolovateľnému množeniu buniek (vznikne napríklad nezhubný adenóm hrubého čreva).
* "Caretaker" – strážnik – je naopak gén, ktorý neriadi priamo bunkový cyklus, ale funguje ako „opravár" poškodenej DNA. Inaktivácia oboch alel vedie k neschopnosti bunky opravovať genetické poškodenia, čo spôsobuje podstatne zvýšené riziko „zhubnej" mutácie.

Referencie
----------

1. ↑  KNUDSON, Alfred G. Cancer genetics. *American Journal of Medical Genetics*, júl 2002, roč. 111, čís. 1, s. 96–102. DOI: 10.1002/ajmg.10320. PMID 12124744. (po anglicky)
2. ↑  KINZLER, Kenneth W; VOGELSTEIN, Bert. Gatekeepers and caretakers. *Nature*, apríl 1997, roč. 386, čís. 6627, s. 761–763. DOI: 10.1038/386761a0. PMID 9126728.

Externé odkazy
--------------

* American Cancer Society – Oncogenes and Tumor Suppressor Genes Archivované 2009-04-23 na Wayback Machine
Súradnice: 48°51′50.67″S 13°52′16.47″V﻿ / ﻿48,8640750°S 13,8712417°V﻿ / 48.8640750; 13.8712417

**Mrtvý luh** (slov. *Mŕtvy luh*) je česká národná prírodná rezervácia a údolné rašelinisko na Šumave, nachádzajúce sa pri sútoku Teplej a Studenej Vltavy vo Vltavickej brázde južne od Volarov v I. zóne Národného parku Šumava v katastrálnom území osady České Žleby. Štátna prírodná rezervácia tu bola vyhlásené v roku 1948 na výmere 394 ha. Názov územia pochádza od veľkého množstva mŕtvych stromov, ktoré tu vytvárajú akoby „mŕtvy les" poskladaný z veľkého množstva vyschnutých stromov, ktoré tu zostali po veľkom podzemnom požiari rašeliny.

Územie Mŕtveho luhu vymedzuje teleso násypu železničnej trate medzi železničnými zástavkami Dobrá a Černý Kříž na železničnej trati Volary-Vimperk a ďalej obe korytá Teplej a Studenej Vltavy, ktoré sa tu na juhozápadnom cípe Mŕtveho luhu zlievajú a vytvárajú tak rieku Vltavu.

Mŕtvy luh patrí do siete medzinárodne chránených mokradí.

Flóra a fauna
-------------

Vzhľadom na to, že vrstvy tunajšej rašeliny dosahujú hrúbky až 7 m, zodpovedá tomu i druhové zloženie drevín, kde prevláda borovica barinná *((Borovica blatka) Pinus uncinata)*, breza karpatská *(Betula carpatica)* a breza bradavičnatá *(Betula pubescens)*. Z bylín potom rosička okrúhlolistá (Drosera rotundifolia), blatnica močiarna *(Scheuchzeria palustris)*, kosatec sibírsky *(Iris sibirica)* a vachta trojlistá *(Menyanthes trifoliata)*. Vyskytujú sa tu okrem iných, i veľmi vzácne druhy bezstavovcových živočíchov, ktorí sú typickí pre biotopy severskej tundry ako je napríklad motýľ perlovec severský *(Boloria aquilonaris)* a perlovec mokraďový *(Boloria eunomia)*.

Mŕtvy luh nie je prístupný pre verejnosť, vstupovať do neho môžu iba vodáci, ktorí splavujú Vltavu od Soumarského mostu, nesmú však vystupovať na breh. Dobre viditeľný je i pri jazde vlakom na trati z Vimperku do Volarov.

Galéria
-------

Niektoré chránené druhy rastlín a živočíchov nachádzajúce sa v mokradi:

* Perlovec mokraďovýPerlovec mokraďový
* Perlovec severskýPerlovec severský
* Rosička okrúhlolistáRosička okrúhlolistá
* Kosatec sibírskyKosatec sibírsky
* Blatnica močiarnaBlatnica močiarna
* Borovica barinnáBorovica barinná

Externé odkazy
--------------

* Južné Čechy a Šumava
* Mrtvý luh na www.ceskehory.cz
* Mrtvý luh na čechy.net Archivované 2012-04-26 na Wayback Machine

Zdroj
-----

*Tento článok je čiastočný alebo úplný preklad článku Mrtvý luh na českej Wikipédii.*
Česká diaľničná nálepka
**Nálepka** (-termín podľa slovenských predpisov; neoficiálne: **diaľničná nálepka**, galicizmus: **vineta**, bohemizmus: **diaľničná známka**) je nálepka (na sklo), ktorou musia byť označené vymedzené vozidlá, ak chcú počas istého obdobia používať vymedzené cesty (najmä diaľnice a rýchlostné cesty). Je to jedna z foriem spoplatnenia používania ciest (iné sú mýto a cestná daň). Existuje v niektorých štátoch v Európe, napr. v štátoch Česko, Švajčiarsko, Rakúsko a Slovinsko.

Slovensko
---------

Stará ročná diaľničná nálepka z roku 2007
Do roku 2016 sa diaľničné nálepky používali aj na Slovensku, ale od začiatku roka 2016 sa na Slovensku používa elektronická známka. Pri kúpe elektronickej diaľničnej známky cez internet alebo mobilnou aplikáciou sa zadáva EČV. Ceny známok sa v roku 2016 nemenili, sú také isté predtým, čiže ročná stojí 50 €, mesačná stojí 14 € a 10-dňová stojí 10 €.

Rakúsko
-------

Rakúska diaľničná nálepka z roku 2001
Pre osobné vozidlá je nutné zakúpiť diaľničnú známku. Tá sa už nelepí na čelné sklo, ale registruje sa ŠPZ vozidla a kontrola prebieha elektronicky. Na niektorých úsekoch sa platí ďalší poplatok – napríklad 

* Brennerský priesmyk – 8 € za osobný automobil
* Tauerntunnel – 9,50 € za osobný automobil
* Karawankentunnel – 6,50 € za osobný automobil
* A 9 Diaľničný tunel Pyhrn - Gleinalm – 9,50 € za jeden prejazd osobným autom
* S 16 Rýchlostná komunikácia Arlberg (tunel Arlberg) – 10,50 € za jeden prejazd osobným autom

Automobily nad 3,5 tony platia mýto elektronicky.

Ceny diaľničných známok pre rok 2021 nájdete v tabuľke nižšie:

| **Platnosť** | **Cena automobil** | Cena motocykel |
| --- | --- | --- |
| Ročná | 92,50 € | 36,70 € |
| 2-mesačná | 27,80 € | 13,90 € |
| 10-dňová | 9,50 € | 5,50 € |

Viac informácií na www.asfinag.com alebo www.ja2.sk

Slovinsko
---------

Do 1. júla 2008 sa poplatky platili za počet najazdených kilometrov na mýtniciach. Teraz je nutné zakúpiť si diaľničnú nálepku. 

Ceny diaľničných známok v roku 2021 nájdete v tabuľke nižšie: 

| **Platnosť** | **Cena automobil** | Cena motocykel |
| --- | --- | --- |
| Ročná | 110 € | 55 € |
| Mesačná | 30 € | nie je |
| Týždňová | 15 € | 7,50 € |

Viac informácií na www.cestnina.si

Švajčiarsko
-----------

Švajčiarsko Diaľničná nálepka, roku 2010
Použitie diaľnice a rýchlostnej cesty je vo Švajčiarsku spoplatnené od roku 1985. 

* Tunel Mont Blanc – cca 36 € za osobný automobil

| **Platnosť** | **Cena** |
| --- | --- |
| Ročná | 33,20 € (40 CHF) |

Iné projekty
------------

Commons
* Spolupracuj na Commons Commons ponúka multimediálne súbory na tému **Nálepka (diaľnice)**
**Náměstí Míru** je jedna zo staníc pražského metra. Nachádza sa na linke A medzi stanicami Muzeum a Jiřího z Poděbrad. Otvorená bola 12. augusta 1978 ako konečná stanica. Od roku 1980 odtiaľto viedol ďalší úsek trasy A do stanice Želivského. 

Stanica je s hĺbkou 53 metrov zároveň najhlbšou v pražskom metre a v EU.

Charakteristika stanice
-----------------------

Stanica je razená s tromi loďami, pričom stredná loď ma skrátenú dĺžku 53 metrov so siedmimi pármi prestupov na nástupištia. Náměstí Míru je konštruovaná ako koncová stanica, pričom je možné k nej pribudovať ďalší eskalátorový tunel s vestibulom na Vinohradskej třídě a prípadne prestup na projektovanú linku D. Samotná stanica je dlhá 114 metrov. 

Zo strednej lode vedie 87 metrov dlhý eskalátorový tunel na rovnomenné námestie. V priestore nástupíšť sú steny obložené konkávnymi a konvexnými výliskami z eloxovaného hliníku. Stanici dominuje zlatavá farba a modrý vodorovný pruh, v ktorom sa nachádza meno stanice. Stĺpy sú obložené prelamovanými antikorovými plechmi. Celkové náklady na výstavbu stanice dosiahli 303 miliónov Kčs. Na konci 90. rokov bola stanica kompletne zrekonštruovaná. 

Za stanicou, smerom ku stanici Muzeum, ústia traťové spojky zo stanice I. P. Pavlova.

Referencie
----------

1. 1 2  METROPROJEKT Praha a.s.. *Detail projektu/Stanice Náměstí Míru* [online]. metroprojekt.cz, [cit. 2013-10-13]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Náměstí Míru (stanica pražského metra)**

Externé odkazy
--------------

* Profil stanice na stránkach Metroweb.cz

  


|  |  |  |
| --- | --- | --- |
| ← smer Nemocnice Motol | **Pražské metro – linka A** | smer Depo Hostivař → |
| **Muzeum** | **Náměstí Míru** | **Jiřího z Poděbrad** |
| Nemocnice Motol bezbariérový prístup – Petřiny bezbariérový prístup – Nádraží Veleslavín bezbariérový prístup – Bořislavka bezbariérový prístup – Dejvická bezbariérový prístup – Hradčanská – Malostranská – Staroměstská – Můstek  – Muzeum  bezbariérový prístup – Náměstí Míru – Jiřího z Poděbrad – Flora – Želivského – Strašnická bezbariérový prístup – Skalka bezbariérový prístup – Depo Hostivař bezbariérový prístup |
Svetové dedičstvo UNESCOSvetové dedičstvo UNESCO

**Canaima** je národný park rozkladajúci sa vo venezuelskom štáte Bolívar. Vznikol 12. júna 1962, v roku 1975 bolo do parku zahrnuté ďalšie územie a v roku 1994 bol zapísaný na zoznam svetového dedičstva UNESCO.

Nachádza sa na juhovýchode krajiny na hraniciach s Brazíliou a Guyanou, má rozlohu 30 000 km² (pre porovnanie: Belgicko má rozlohu 30 529 km²). Patrí medzi najrozľahlejšie národné parky na Zemi. Národný park zaberá veľkú časť Guyanskej vysočiny. Väčšinu územia parku odvodňuje rieka Caroní. 

Zhruba 65% územia parku tvorí tzv. tepuy - stolové hory. Tie vytvárajú ojedinelú krajinu. Najvýznamnejšie tepuy sú Autana, Neblina (najvyššia, leží na hranici medzi Venezuelou a Brazíliou), Auyantepui a Roraima. Typicky sú tvorené kremencom prekambrijského veku, ich strmé, takmer až kolmé steny vystupujú z džungle a dávajú tak vzniknúť unikátnej prírodnej scenérii. Na Auyantepui je tiež zdroj najvyššieho vodopádu na svete Salto Ángel, ktorý je vysoký 979 metrov.

V parku panuje tropické rovníkové podnebie. Priemerný ročný zrážkový úhrn dosahuje hodnôt medzi 1 000 a 1 600 mm. Najnižší bod parku je v nadmorskej výške 400 m n. m. najvyšší 2 810 m n. m.. Teploty sa celoročne pohybujú v rozmedzí 10°C a 22°C. Keďže juhoamerický a africký kontinent (spolu s ďalšími kontinentmi) boli v minulosti spojené v superkontinente Gondwana, Canaima má podobný geologický charakter ako západná Afrika. Juhoamerické stolové hory tepuy pozostávajú z rovnakého pieskovca ako podobné útvary v západnej Afrike.

Fotogaléria
-----------

* vodopád Salto Ángelvodopád Salto Ángel
* Cuquenán tepuyCuquenán tepuy
* vodopád Salto Sapovodopád Salto Sapo
* krajina stolových hôrkrajina stolových hôr

Referencie
----------

1. 1 2 3  Základné informácie o parku na stránkach venezuelského Národného inštitútu národných parkov
2. ↑   Článok o stolových horách tepui na stránkach Českej speleologickej spoločnosti

Iné projekty
------------

Commons
* Spolupracuj na Commons Commons ponúka multimediálne súbory na tému **Národný park Canaima**

Externé odkazy
--------------

* Exhibition on the Covered Plaza by the Architectural Association, London
* Central University of Venezuela website dedicated to the life and works of Villanueva
* COPRED, Center for preservation of the UCV

Zdroj
-----

*Tento článok je čiastočný alebo úplný preklad článku Národní park Canaima na českej Wikipédii.*

| * z
* d
* u
Venezuelské pamiatky na zozname svetového dedičstva UNESCO |
| --- |
| 
* Coro s prístavom
* Národný park Canaima
* Univerzitné mesto v Caracase

 | Venezuela |
Svetové dedičstvo UNESCOSvetové dedičstvo UNESCO

**Národný park Huascarán** (špa. *Parque nacional Huascarán*) je národný park a biosférická rezervácia v Peru.  
 
Národný park sa nachádza v departemente Ancash, v pohorí Cordillera Blanca v centrálnych Andách okolo rovnomennej hory Huascarán (najvyššej hory Peru), medzi údoliami Conchucos a Huaylas. V smere sever-juh sa tiahne na vzdialenosť 160 km, v smere západ-východ 30 km, jeho rozloha je 3 400km². Cordillera Blanca je najvyššie pohorie v tropickom podnebnom pásme, ktoré je pokryté snehom. Nachádza sa tu 27 vrcholkov nad 6 000 m, horské ľadovce a ľadovcové jazerá. Najnižšie miesto v parku je v nadmorskej výške 2 500 m, najvyššie potom 6 768 m.

V roku 1985 bol park zapísaný na zoznam Svetového dedičstva UNESCO.

Prírodné podmienky
------------------

Vzhľadom k veľkému rozpätiu nadmorských výšok sa tu nachádza niekoľko rôznych ekosystémov (od tropických dažďových lesov cez vysokohorské lúky a kroviská až k tropickej tundre). Najrozšírenejšími rastlinami vysokohorských porastov sú zástupcovia rodov *Buddleia, Scallonia, Berberis, Baccharis* a *Gynoxis*. Zo zvierat sú to druhy ako medveď okuliarnatý, kondor andský, lama vikuňa, líška horská, lasica dlhochvostá, mačka horská, mačka pampová či jelenček bielochvostý.

Fotogaléria
-----------

* hora Huascaránhora Huascarán
* oblasť Quebrada Hondaoblasť Quebrada Honda
* ľadovec Arhuayľadovec Arhuay
* lagúna Llanganucolagúna Llanganuco
* rastlina Puya raimondiirastlina Puya raimondii

Iné projekty
------------

Commons
* Spolupracuj na Commons Commons ponúka multimediálne súbory na tému **Národný park Huascarán**

Externé odkazy
--------------

* World Conservation Monitoring Centre Park

Zdroj
-----

*Tento článok je čiastočný alebo úplný preklad článku Národní park Huascarán na českej Wikipédii.*

  


| * z
* d
* u
Peruánske pamiatky na zozname svetového dedičstva UNESCO |
| --- |
| 
* Cusco
* Machu Picchu
* Chavín de Huántar
* Národný park Huascarán
* Archeologické nálezisko Chan Chan
* Národný park Manu
* Národný park Río Abiseo
* Geoglyfy na planine Nasca a Pampas de Jumana
* Arequipa
* Posvätné mesto Caral
* Qhapaq Ñan
* Archeo-astronomický komplex Chankillo

 | Peru |
**Old-Timers Club SARA** (Klub pamätníkov Slovenského zväzu rádioamatérov) združuje dlhoročných držiteľov povolenia na zriadenie a prevádzkovanie amatérskej rádiovej stanice, ktorí ho získali najmenej pred 20-timi rokmi, bez ohľadu na ich súčasný vek.

Členovia klubu patria medzi skúsených rádioamatérov s teoretickými i praktickými skúsenosťami z rádiotechniky a prevádzky na rádioamatérskych pásmach. Viacerí boli, alebo sú známymi DX-manmi, pretekármi a reprezentantmi krajiny v rádioamatérskych disciplínach, v minulosti aj nositeľmi najvyšších športových titulov. Mnohí sa v minulosti podieľali, alebo stále podieľajú na konštrukčnej, či odbornej publikačnej činnosti.

Tento rok sa oslavuje dvadsiate výročie založenia klubu. Klub bol založený 18. novembra 1995 v hoteli Baník na Štrbskom Plese. Pod klubovou volacou značkou **OM9OT** a špeciálnou príležitostnou volacou značkou **OM20OTC** členovia klubu vysielajú z mnohých zaujímavých a žiadaných lokalít na území Slovenska s cieľom umožniť slovenským a zahraničným rádioamatérom získať obľúbené diplomy **OTC**, ako aj diplomy **SZR**. Vysielanie OM9OT/OM20OTC je oznamované na klubovej stránke.

Externé odkazy
--------------

* Klubová stránka

* Regulačný úrad - OM9OT & OM20OTC

* OM CallBook
Logo banky N26
**N26** (starší názov: **Number 26**) je nemecká internetová banka. Sídlo banky je v Berlíne a svoje služby poskytuje v celej eurozóne s výnimkou Cypru a Malty. N26 spolupracuje s nemeckou bankou Wirecard Bank nakoľko bankové služby môže poskytovať len s bankovou licenciou. Výhodou je, že vklady občanov EÚ sú chránené ako v bežnej banke.

Vznik
-----

Za vznikom banky stojí dvojica nemeckých vizionárov Valentin Stalf a Maximilian Tayenthal. Službu dvojica spustila v roku 2015 v Nemecku a Rakúsku, neskôr službu rozšírili do Grécka, Španielska, Francúzska, Írska a Talianska. Od roku 2017 sa služba dostala na Slovensko.

Produkty
--------

Platobná karta banky N26
Najväčším rozdielom v poskytovaní služieb oproti ostatným bankám je, že nemá žiadne kamenné pobočky a všetko prebieha prostredníctvom mobilného telefónu. Cez telefón je možné zriadenie účtu, riadenie finančných transakcií, nastavenie konta a platobnej karty a podobne. 

Mobilnú aplikáciu je možné používať v operačnom systéme Android a iOS. V prípade straty bankomatovej karty je možné ju okamžite zablokovať cez aplikáciu bez nutnosti kontaktovania zamestnancov banky. 

Banková karta je od spoločnosti MasterCard a 1 kus je k účtu zadarmo. V balíčku zadarmo je taktiež 5 výberov z akéhokoľvek bankomatu v Európe, viac ako 5 výberov je spoplatnených a výška poplatku sa líši od výšky objemu výberu peňazí. V prípade platby bankomatovou kartou sú všetky transakcie zadarmo.

Zaujímavosti
------------

* jún 2016 – N26 oznámila niekoľkým klientom zrušenie ich bankových účtov. Dôvodom mal byť vysoký počet výberu z bankomatov a taktiež podozrenie z prania špinavých peňazí.
* december 2016 – Vincent Haupert výskumný pracovník na univerzite Erlangen-Nuremberg ukázal na medzery v bezpečnosti N26 kde by pri ich využití získal prístup k účtom užívateľov.
* podľa web stránky banky je možné založiť účet online za menej ako 8 minút

Referencie
----------

1. ↑  LIČKO, Ondrej. N26 je prvá banka dostupná iba online. Účet si môžete založiť aj zo Slovenska – MojAndroid.sk. *MojAndroid.sk*, 2017-02-08. Dostupné online [cit. 2017-10-03].
2. ↑  ŠIMO, Ing. Marek. *N26 – banka v mobile* [online]. ako-investovat.sk, [cit. 2017-10-03]. Dostupné online. Archivované 2017-10-04 z originálu.

Externé odkazy
--------------

* Oficiálna stránka
***Obdurodon dicksoni*** je vyhynutý druh z rodu *Obdurodon*.

Tento druh, prezývaný "vtákopysk z Riversleighu", opísali Archer et al. v roku 1992 na základe lebky a niekoľkých zubov z lokality Riversleigh v austrálskom Queenslande, v ložiskách zo stredného miocénu. Typový jedinec pozostáva z výnimočne zachovanej lebky, jednej z najzachovanejších z lokality Riversleigh. Okrem lebky a zubov nebol nájdený žiadny iný materiál patriaci tomuto druhu.

Druh obýval potoky a jazerá v prostredí dažďového lesa. Tvar lebky je plochejší v porovnaní s podobnými druhmi, čo naznačuje, že hľadal potravu na povrchu vody. Potrava pravdepodobne pozostávala z kôrovcov, vodných lariev hmyzu, možno aj z malých rýb a žiab.[chýba zdroj]

Zdroje
------

1. 1 2  NEWS, Opening Hours 10am-5pmFree General EntryClosed Christmas Day Address 1 William StreetSydney NSW 2010 Australia Phone +61 2 9320 6000 www australian museum Copyright © 2022 The Australian Museum ABN 85 407 224 698 View Museum. *Riversleigh Platypus* [online]. The Australian Museum, [cit. 2022-04-10]. Dostupné online. (po anglicky)

*Tento článok je čiastočný alebo úplný preklad článku Obdurodon na anglickej Wikipédii.*
**Mária Eva Trajterová** (\* 1. september 1951, Bratislava) je slovenská poetka a výtvarníčka.

Životopis
---------

Po maturite na SPŠ stavebnej v Bratislave ju z kádrových dôvodov neprijali na scénografiu. Pracovala ako projektantka v ŠPTU v ateliéri pre obnovu pamiatok v Stavoprojekte a na Mestskej pamiatkovej správe v Bratislave. Súkromne študovala kresbu a maliarstvo u akademického maliara Milana Laluhu. Venuje sa kresbe, maľbe, grafike, textilnej tvorbe aj ilustrácii. Vystavuje doma i v zahraničí.

Tvorba
------

V oblasti poézie debutovala knihou „*Obrázky zo slov*" (2004), ocenenou v Talianskom Turíne prvou cenou v medzinárodnej súťaži poézie: Associazioni Culturali Poesia attiva e Unicorno. 
Druhú zbierku básní „*Nepokrč mi krídla, prosím...*" (2006) venovala svojej matke, ktorá sa po úraze stala nevidiacou. Autorka sa v nej pokúša preklenúť dva paralelné svety svetla a tmy. Básne vyšli v Braillovom písme, aj vo zvukovej podobe na CD. V zbierke sú zašifrované texty a Braillova abeceda na ich rozlúštenie. Tak ako v kresbách, aj v poézií necháva autorka v toku myšlienok priestor asociáciám.
V roku 2007 vyšla zbierka "Ako pristáť na Zemi" zo študijného pobytu v Paríži, na Maurícu a vracia sa ku svojmu rodnému mestu, k Bratislave. Zbierka vyšla synchrónne slovensko – francúzsky, v limitovanej sérii ilustrovaná autorkou a tiež bola vydaná v Braillovom písme pre knižnice nevidiacich. 
V roku 2008 to boli autobiografické poviedky s názvom "Zrkadlenie doby". 
V roku 2009 zbierka básní "New York 2009",vyšla v Braillovom písme pre knižnice nevidiacich. Po prvýkrát na Slovensku synchrónne. Čierny text a Braillove písmo. "Praha" v angličtine, ilustrované autorkou a pre nevidiacich reliéfnymi /haptickými/ ilustráciami. Tieto zbierky a reliéfne obrazy sú v sekcii tvorby pre nevidiacich v MoMA galérii v New Yorku. 
V roku 2011 vyšla zbierka básní: "Pre teba", dýcha intimitou a pre bežného čitateľa je ilustrovaná perokresbami. Pre knižnice nevidiacich opäť synchrónne s čiernym textom a Braillom na jednej strane, ilustrovaná haptickými ilustráciami. 

### Poézia

* *Obrázky zo slov*, Liečreh Gúth, 2004, ISBN 80-88932-14-9, EAN: 97 88088932147, ilustrácie: Mária Eva Trajterová,
* *Nepokrč mi krídla, prosím...*, 2006, Slovenská knižnica pre nevidiacich Mateja Hrebendu, ISBN 808047785X, EAN: 9 788080 477851,
* *Ako pristáť na Zemi*, 2007
* *New York 2009*, "Praha", 2009
* *Pre teba*, 2011

Próza
-----

* *Zrkadlenie doby*, 2008, ISBN 978-80-969997-0-5

### Iné knihy

* Marián Urban, Peter Špalek, Mária Eva Trajterová: *Kuchárska kniha pre nevidiacich a slabozrakých*, 2011, ISBN 9788018000038

Referencie
----------

1. ↑   Pozvánka do poetickej kaviarne
2. ↑   Básne a obrazy
3. ↑   Slovenská kuchárska kniha pre nevidiacich a slabozrakých v Taliansku

Externé odkazy
--------------

* Mária Eva Trajterová - artgallery.sk
* Rozhovor: Narodila som sa ceruzkou za uchom - zenskyweb.sk

Autoritné údaje: * abART: 66678
* GND: 1151422657
* LCCN: no2018098918
* NK ČR: js20181006474
* SNK: 165974
* VIAF: 3539151717058813900004
* WorldCat: lccn-no2018098918
**Mária Zavarská-Lukačovičová** (\* 4. august 1935, Trakovice – † 5. marec 1994, Bratislava) bola slovenská športová redaktorka a reportérka, prvá športová redaktorka v Česko-Slovensku.

V rokoch 1951 – 1954 študovala na ekonomickej škole v Trnave. V rokoch 1954 – 1957 redaktorka spravodajskej redakcie Česko-slovenského rozhlasu v Bratislave, 1957 – 1958 redaktorka – korešpondentka pražskej redakcie na Slovensku, 1958 – 1965 referentka kontrolného oddelenia Slovenského výboru pre rozhlas a televíziu, súčasne externá redaktorka športovej redakcie Česko-slovenského rozhlasu, 1965 – 1994 športová redaktorka Slovenského rozhlasu v Bratislave.

Prvá žena na Slovensku, ktorá pôsobila ako rozhlasová športová redaktorka a reportérka. Komentovala 4 olympiády a zúčastnila sa na viacerých majstrovstvách sveta a Európy. Pod patronátom Slovenského rozhlasu organizovala športové súťaže mládeže, objavovala nové talenty.
Na jej počesť pomenovali Memoriál Márie Zavarskej v športovej gymnastike a Beh Márie Zavarskej v kategórii školská mládež. Udelili jej cenu Zlatý mikrofón a iné.

Referencie
----------

1. ↑  . Dostupné online.

Autoritné údaje: * SNK: 157008
* VIAF: 4724156565696623500001
PaedDr. **Mário Sedlár**, PhD. (\* 20. december 1976, Topoľčany) je slovenský organista, klavirista, muzikológ a pedagóg, pôsobiaci v Opave a Ostrave. 

Od šiestich rokov sa venoval hre na klavíri na ZUŠ v Topoľčanoch (pedagóg Jana Úradníčková). Vyštudoval hru na organe a cirkevnú hudbu na Konzervatóriu v Bratislave (profesor Imrich Szabó), VŠMU (profesor Ferdinand Klinda) a Universität fur Musik vo Viedni (profesor Herbert Tachezi), ako aj hudobnú vedu na FFUK v Bratislave.

Kariéra
-------

S úspechom sa zúčastnil a je laureátom domácich i zahraničných organových súťaží a akadémií (Bratislava, Praha, Brno, Varšava, Zürich, Luxemburg, Innsbruck, Norimberg, Karlsruhe, atď.).
Účinkoval na mnohých festivaloch, so slovenskými a českými orchestrami a zbormi (Slovenská filharmónia, Symfonický orchester Slovenského rozhlasu, Štátny komorný orchester, Janáčkova filharmonie Ostrava, spevácky zbor Lúčnica, Musica Vocalis, atď.) a na koncertoch v Európe i v zámorí. Je zakladajúcim členom umeleckého zoskupenia pre duchovnú hudbu Harmonia Seraphica (1994).  

Od roku 2004 pôsobí ako pedagóg na Cirkevnom konzervatóriu Nemeckého rádu v Opave.

Externé odkazy
--------------

* Hudobné centrum
* Pedagógovia Opavského konzervatória Archivované 2016-03-05 na Wayback Machine
* kontakt: mariosedlar@hotmail.com

Zdroj
-----

*Tento článok je čiastočný alebo úplný preklad článku Mário Sedlár na českej Wikipédii.*

Autoritné údaje: * SNK: 160285
* VIAF: 2244156565747523500003
**Obezita** (anglicky: *Heavy*) je šestnásta epizóda z prvej série seriálu Dr. House.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Hlavným pacientom tejto epizódy je 10-ročné obézne dievča Jessica, ktorá pri telocviku dostala infarkt. Medzi tímom vzniká napätie potom, čo im House oznámi, že mu Vogler nariadil vyhodiť jedného z nich. Tím vymýšľa teórie týkajúce sa Jessykynej váhy a domnievajú sa, že má syndróm X (tzn. že telo nespracuváva inzulín). Počas epizódy navštívi Vogler individuálne všetkých členov tímu a pýta sa ich čo si myslia a či chcú zostať. Je zrejmé, že Chase donáša Voglerovi, ale nikto to zatiaľ nevie. Medzi Chaseom a Cameronovou vznikajú veľké nezhody. Jessica dostáva psychózu, ktorú spôsobila hypoglykémia. Foreman zistí, že Jessica brala prášky na chudnutie a tie mohli spôsobiť zrazeniny. Po nejakej dobe začína krvácať a objavuje sa nekróza tkaniva na jej hrudi. Zvažuje sa radikálna mastektomia (t. j. amputácia pŕs). House sa domnieva, že Jessikyn malý vzrast, ktorý by nemal byť, vzhľadom k výške jej rodičov, môže mať niečo spoločného s hormónmi a že príčinou jej ochorenia je Cushingov syndróm. Použijú magnetickú rezonanciu, aby zistili zdroj hyperkortisonizmu. Nájdu tumor v hypofýze, ktorý spôsobil všetky problémy.

Medzitým House na ambulancii lieči ženu, ktorá prišla s tým, že ju pálí záha. House najprv myslel, že je tehotná, ale nakoniec zistil, že má 15-kilový tumor na vaječníku. Odmieta však chirurgické odstranenie, pretože má rada svoje telo, a že sa manželovi takto páči. Za Houseom príde nešťastný manžel, ktorý ho prosí, aby jej dohovoril. Pritom mu dá fotky ich 6 detí. Podľa dedičných znakov House zistí, že niekoľko z detí nie sú potomkovia pacientkynho manžela. Po rozhovore s pacientkou následne ide na operáciu. 

Ku koncu epizódy vraví House Voglerovi, že vyhodí Chasea. Vogler však toto rozhodnutie odmietol s tým, aby vybral niekoho iného. To House odmietne. Vogler ho však vyhráža, že zruší celé oddelenie.

 Opis zápletky alebo rozuzlenia príbehu sa tu končí.

Diagnózy
--------

* **Zlé diagnózy:** syndróm X, zrazeniny, problém s hormónmi
* **Správna diagnóza:** Cushingov syndróm

Zdroje
------

*Tento článok je čiastočný alebo úplný preklad článku Zátěž (Dr. House) na českej Wikipédii.*

Pozri aj
--------

* Hormón
* Tumor
* Obezita
* Inzulín
* Psychóza
* Nekróza

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Obezita (House)** (po česky)

Externé odkazy
--------------

* DrHouse.cz – Zátěž (po česky)
* HouseMD.serial4u.cz – 1x16 Heavy

| * z
* d
* u
Dr. House |
| --- |
| Hlavní doktori | 
* Gregory House
* Lisa Cuddyová
* James Wilson

 |
| Bývalý tím | 
* Eric Foreman
* Allison Cameronová
* Robert Chase

 |
| Súčasný tím | 
* Eric Foreman
* Remy „Trinástka" Hadleyová
* Chris Taub
* Robert Chase

 |
| Vedľajšie postavy | 
* Lucas Douglas
* Stacy Warnerová
* Michael Tritter
* Edward Vogler
* Amber Volakis

 |
| Zoznam častí **·** Soundtrack **·** Kategória |
Olympijské striebroOlympijské striebro

**Nada Matićová** (srb. Нада Матић – Nada Matić; \* 10. jún 1984, Shkodër, Albánsko) je srbská reprezentantka v stolnom tenise. Zúčastnila sa Letných paralympijských hier 2008 v Pekingu, Letných paralympijských hier 2012 v Lodnýne, Letných paralympijských hier 2016 v Rio de Janeiro a Letných paralympijských hier 2020 v Tokiu (konané v roku 2021). Získala na nich jednu striebornú a dve bronzové medaily.

Životopis
---------

Základnú školu absolvovala v meste Deçan v Kosove. Počas vojny v Kosove bola 3. mája 1999 zranená pri zásahu civilného autobusu bombou v oblasti Savine Vode pri meste Peć. Napriek prevozu na operáciu do Belehradu zostala pripútaná na invalidný vozík. Počas rehabilitácie v Starom Slankamene začala hrať stolný tenis, od roku 2003 aktívne trénuje v Novom Sade.

Športová činnosť
----------------

Jej prvý turnaj bol v roku 2004 1st Open Terme Lasko, posledným Letné paralympijské hry 2020 v Tokiu, konané v roku 2021.

### Paralympijské hry

Na Letných paralympijských hrách 2008 v Pekingu získala 4. miesto v kategórii Women's Teams 4-5, hrala tiež v súťaži jednotlivcov. Na Letných paralympijských hrách 2012 v Londýne získala 4. miesto v rovnakej kategórii a tiež hrala v súťaži jednotlivcov. Na Letných paralympijských hrách 2016 v Rio de Janeiro získala bronzovú medailu v súťaži jednotlivcov triedy 4 a striebornú v súťaži tímov triedy 4-5. Na Letných paralympijských hrách 2020 v Tokiu získala bronzovú medailu v súťaži tímov kategórie 4 a 5. Jej spoluhráčkou bola Borislava Perićová Rankovićová.

### Iné podujatia

V tímovej súťaži tried 4-5 získala zlato na európskom šampionáte v rokoch 2011, 2017 a 2018 a tiež na svetovom šampionáte v rokoch 2014 a 2017.

Referencie
----------

1. 1 2   *Matic Nada* [online]. Nový Sad: Stono teniski klub invalida Spin, [cit. 2022-04-03]. Dostupné online.
2. 1 2 3 4   *MATIC Nada* [online]. Para Table Tennis, [cit. 2022-04-02]. Dostupné online.
3. ↑  46. : May 3, 1999 : Savine Vode. Human Rights Watch. *Kosovo: Civilian Deaths in the NATO Air Campaign* [online]. refworld.org, 2000-02-01, [cit. 2022-04-03]. Dostupné online.
4. ↑   *Nada Matic* [online]. paralympic.org, [cit. 2022-04-02]. Dostupné online.
5. 1 2   *Six medals for Serbia at the Paralympic Games in Tokyo* [online]. supervero.rs, [cit. 2022-04-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Nada Matićová**

Externé odkazy
--------------

* Nada Matićová na stránke Medzinárodného paralympijského výboru
* Nada Matićová na stránke vozíčkového stolného tenisu
**Nadácia X PRIZE** je nezisková nadácia, ktorá vytvára a manažuje verejné súťaže pre benefit ľudstva.

Poslanie nadácie
----------------

Poslaním nadácie X PRIZE je priniesť radikálny pokrok pre benefit ľudstva. Nadácia podporuje inovatívne súťaže, ktoré motivujú jednotlivcov všetkých oblastí aby vyriešili ambiciózne výzvy. Ceny sú v hodnote miliónov US-dolárov a priťahujú predstavivosť verejnosti a upriamujú pozornosť na cieľ tejto misie.

### Ansari X PRIZE (vesmír – získaná 9. sept. 2004 – 4. okt. 2004)

Prvá súťaž X PRIZE, nazvaná Ansari X PRIZE pre suborbitálny let, úspešne vyzvala tímy vytvoriť privátnu raketu na let do vesmírneho priestoru. Prvú časť požiadaviek ceny Ansari X PRIZE splnil koráb SpaceShipOne s pilotom Mike Melvill 9. septembra 2004, konštruktérom bol Burt Rutan, projekt financoval spoluzakladateľ Microsoftu Paul Allen, keď Melvill prekonal výškovú hranicu 100 km, medzinárodne uznanú ako hranica vesmírneho priestoru. Následne pokus úspešne zopakoval Brian Binnie 4. októbra 2004. Víťaz získal 10 mil. USD, ale do samotného projektu bolo investovaných viac ako 100 mil. USD. Dnes páni Richard Branson, Jeff Bezos a iní, aktívne vytvárajú priemysel súkromných letov do vesmíru.

Cena bola vytvorená podľa modelu Orteigovej ceny, ktorá v roku 1919 ponúkala 25 000$ za uskutočnenie prvého neprerušeného letu medzi New Yorkom a Parížom. Cenu vyhral Charles Lindbergh v roku 1927, čo navždy zmenilo letecký priemysel.

Ceny X Prizes sa pokúšajú vytvoriť revolúciu v oblastiach energia/životné prostredie, vzdelanie, biotechnológie, globálne podnikanie a výskum.

### X PRIZE pre automobilovú oblasť

Cieľom tejto ceny je inšpirovať novú generáciu uskutočniteľných, supervýkonných vozidiel, aby sa pomohlo prelomiť závislosť na rope a zastaviť dôsledky klimatických zmien. Tímy budú súťažiť o multimiliónové ceny, tým že skonštruujú a vyrobia superúsporné vozidlá, ktoré dosiahnu spotrebu (2,35 litrov/100 km), a ktoré sú komerčne uskutočniteľné.

### Google Lunar X PRIZE

Táto cena bola založená dňa 13. september 2007. Cieľom tejto ceny je podobne ako cena Ansari X PRIZE, inšpirovať novú generáciu súkromných investorov vo výskume kozmu a technológií. Cieľom tímov je uskutočniť úspešné vypustenie, pristátie a prevádzku prístroja na mesačnom povrchu. Cena je ohodnotená 20 miliónmi USD a dostane ju prvý tím, ktorému sa podarí úspešne prejsť na mesiaci viac ako 500 m a vyslať späť na Zem obrázky a video vo vysokom rozlíšení. Druhou cenou je 5 miliónov USD, a tiež 5 miliónov USD pre potenciálne bonusy za extra výkony ako prekonanie dlhých vzdialeností (dlhších ako 5 000 m), uskutočnenie obrázkov z predmetov, ktoré vytvoril a zanechal človek na mesiaci, alebo "prežitie" mesačnej noci.

Referencie
----------

1. ↑   *2 Marylanders Seek 100 Mpg; Gas-Saving Cars Could Win $10 Million Prize* [online]. Baltimore Sun, [cit. 2008-05-15]. Dostupné online.

*Tento článok je čiastočný alebo úplný preklad článku Xprize na anglickej Wikipédii (číslo revízie nebolo určené).*

Externé odkazy
--------------

* oficiálna webová stránka nadácie X Prize